CELEX: 32006R0971
Language: el
Date: 2006-06-29 00:00:00
Title: Κανονισμός (ΕΚ) αριθ. 971/2006 της Επιτροπής, της  29ης Ιουνίου 2006 , για την τροποποίηση του κανονισμού (ΕΚ) αριθ. 2375/2002 για το άνοιγμα και τον τρόπο διαχείρισης των κοινοτικών δασμολογικών ποσοστώσεων για το μαλακό σίτο άλλης ποιότητας, πλην της υψηλής ποιότητας, προέλευσης τρίτων χωρών

30.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 176/51
            
         
      ΚΑΝΟΝΙΣΜΌΣ (ΕΚ) αριθ. 971/2006 ΤΗΣ ΕΠΙΤΡΟΠΉΣ
   
   της 29ης Ιουνίου 2006
   για την τροποποίηση του κανονισμού (ΕΚ) αριθ. 2375/2002 για το άνοιγμα και τον τρόπο διαχείρισης των κοινοτικών δασμολογικών ποσοστώσεων για το μαλακό σίτο άλλης ποιότητας, πλην της υψηλής ποιότητας, προέλευσης τρίτων χωρών
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 12 παράγραφος 1,
   Εκτιμώντας τα ακόλουθα:
   
               (1)
            
            
               H συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, δυνάμει του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου (GATT) του 1994 (2), η οποία εγκρίθηκε με την απόφαση 2006/333/ΕΚ του Συμβουλίου (3) προβλέπει κυρίως αύξηση των ποσοτήτων μαλακού σίτου που αποτελούν αντικείμενο δασμολογικής ποσόστωσης.
            
         
               (2)
            
            
               Ο κανονισμός (ΕΚ) αριθ. 2375/2002 της Επιτροπής (4) άνοιξε κοινοτική δασμολογική ποσόστωση για το μαλακό σίτο άλλης ποιότητας, πλην της υψηλής ποιότητας. Η συμφωνία που εγκρίθηκε με την απόφαση 2006/333/ΕΚ πρέπει να εφαρμοστεί, με αύξηση κατά 6 787 τόνους των ποσοτήτων της επιμέρους ποσόστωσης III για τρίτες χώρες, εκτός των Ηνωμένων Πολιτειών και του Καναδά.
            
         
               (3)
            
            
               Για λόγους σαφήνειας, θα πρέπει να διευκρινίζεται ότι οι αιτήσεις έκδοσης πιστοποιητικών εισαγωγής πρέπει να κατατίθενται το αργότερο έως τη Δευτέρα, χωρίς να αποκλείεται να κατατίθενται νωρίτερα.
            
         
               (4)
            
            
               Επομένως, ο κανονισμός (ΕΚ) αριθ. 2375/2002 πρέπει να τροποποιηθεί αναλόγως.
            
         
               (5)
            
            
               Δεδομένου ότι η συμφωνία που εγκρίθηκε με την απόφαση 2006/333/ΕΚ προβλέπει έναρξη εφαρμογής την 1η Ιουλίου 2006, πρέπει να προβλεφθεί η έναρξη ισχύος του παρόντος κανονισμού την ημέρα δημοσίευσής του στην Επίσημη Εφημερίδα της Ευρωπαϊκής Ένωσης.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 2375/2002 τροποποιείται ως εξής:
   
               1)
            
            
               Στο άρθρο 2, η παράγραφος 1 αντικαθίσταται από το ακόλουθο κείμενο:
               «1.   Ανοίγεται δασμολογική ποσόστωση 2 988 387 τόνων μαλακού σίτου που υπάγεται στον κωδικό 1001 90 99, ποιότητας άλλης πλην της υψηλής ποιότητας.».
            
         
               2)
            
            
               Το άρθρο 3 τροποποιείται ως εξής:
               
                           α)
                        
                        
                           Η παράγραφος 1 αντικαθίσταται από το ακόλουθο κείμενο:
                           «1.   Η συνολική δασμολογική ποσόστωση εισαγωγής υποδιαιρείται σε τρεις επιμέρους ποσοστώσεις:
                           
                                       —
                                    
                                    
                                       επιμέρους ποσόστωση I (αύξων αριθμός 09.4123): 572 000 τόνοι για τις Ηνωμένες Πολιτείες·
                                    
                                 
                                       —
                                    
                                    
                                       επιμέρους ποσόστωση II (αύξων αριθμός 09.4124): 38 000 τόνοι για τον Καναδά·
                                    
                                 
                                       —
                                    
                                    
                                       επιμέρους ποσόστωση III (αύξων αριθμός 09.4125): 2 378 387 τόνοι για τις λοιπές τρίτες χώρες.».
                                    
                                 
                     
                           β)
                        
                        
                           Η παράγραφος 3 αντικαθίσταται από το ακόλουθο κείμενο:
                           «3.   Η επιμέρους ποσόστωση III υποδιαιρείται σε τέσσερις τριμηνιαίες μερίδες, για τις ακόλουθες περιόδους και ποσότητες:
                           
                                       α)
                                    
                                    
                                       μερίδα αριθ. 1: 1η Ιανουαρίου έως 31 Μαρτίου — 594 597 τόνοι·
                                    
                                 
                                       β)
                                    
                                    
                                       μερίδα αριθ. 2: 1η Απριλίου έως 30 Ιουνίου — 594 597 τόνοι·
                                    
                                 
                                       γ)
                                    
                                    
                                       μερίδα αριθ. 3: 1η Ιουλίου έως 30 Σεπτεμβρίου — 594 597 τόνοι·
                                    
                                 
                                       δ)
                                    
                                    
                                       μερίδα αριθ. 4: 1η Οκτωβρίου έως 31 Δεκεμβρίου — 594 596 τόνοι.
                                    
                                 Για το 2006, η μερίδα αριθ. 3 ανέρχεται σε 597 991 τόνους.».
                        
                     
         
               3)
            
            
               Το άρθρο 5 τροποποιείται ως εξής:
               
                           α)
                        
                        
                           Στην παράγραφο 1, η πρώτη φράση αντικαθίσταται από το ακόλουθο κείμενο:
                           «Οι αιτήσεις για την έκδοση πιστοποιητικών εισαγωγής κατατίθενται στις αρμόδιες αρχές των κρατών μελών κάθε εβδομάδα, το αργότερο έως τη Δευτέρα στις 13.00, τοπική ώρα Βρυξελλών.».
                        
                     
                           β)
                        
                        
                           Στην παράγραφο 2 πρώτο εδάφιο, η πρώτη φράση αντικαθίσταται από το ακόλουθο κείμενο:
                           «Την τελευταία ημέρα κατάθεσης των αιτήσεων έκδοσης πιστοποιητικών, οι αρμόδιες αρχές διαβιβάζουν ηλεκτρονικά στην Επιτροπή ανακοίνωση σύμφωνα με το υπόδειγμα του παραρτήματος, καθώς και τη συνολική ποσότητα η οποία προκύπτει από το άθροισμα των ποσοτήτων που αναγράφονται στις αιτήσεις πιστοποιητικών εισαγωγής, το αργότερο στις 18:00, τοπική ώρα Βρυξελλών.».
                        
                     
                           γ)
                        
                        
                           Η παράγραφος 3 αντικαθίσταται από το ακόλουθο κείμενο:
                           «3.   Εάν το άθροισμα των ποσοτήτων που παραχωρήθηκαν από την αρχή της περιόδου και των ποσοτήτων που αναφέρονται στην παράγραφο 2 υπερβαίνει την ποσότητα της υπόψη επιμέρους ποσόστωσης ή της σχετικής μερίδας, η Επιτροπή καθορίζει συντελεστές κατανομής που εφαρμόζονται στις ζητούμενες ποσότητες, το αργότερο την τρίτη εργάσιμη ημέρα μετά την τελευταία ημέρα κατάθεσης των αιτήσεων.».
                        
                     
                           δ)
                        
                        
                           στην παράγραφο 4 πρώτο εδάφιο, η πρώτη φράση αντικαθίσταται από το ακόλουθο κείμενο:
                           «Μετά την ενδεχόμενη εφαρμογή των συντελεστών κατανομής που καθορίστηκαν σύμφωνα με την παράγραφο 3, οι αρμόδιες αρχές των κρατών μελών εκδίδουν, την τέταρτη εργάσιμη ημέρα που έπεται της τελευταίας ημέρας κατάθεσης των αιτήσεων, τα πιστοποιητικά εισαγωγής που αντιστοιχούν στις αιτήσεις που κοινοποιήθηκαν στην Επιτροπή σύμφωνα με την παράγραφο 2.».
                        
                     
         Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Ο παρών κανονισμός εφαρμόζεται από την 1η Ιουλίου 2006.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Ιουνίου 2006.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 270 της 21.10.2003, σ. 78. Κανονισμός όπως τροποποιήθηκε με τον κανονισμό (ΕΚ) αριθ. 1154/2005 της Επιτροπής (ΕΕ L 187 της 19.7.2005, σ. 11).
   
      (2)  EE L 124 της 11.5.2006, σ. 15.
   
      (3)  EE L 124 της 11.5.2006, σ. 13.
   
      (4)  ΕΕ L 358 της 31.12.2002, σ. 88. Κανονισμός όπως τροποποιήθηκε τελευταία με τον κανονισμό (ΕΚ) αριθ. 491/2006 (ΕΕ L 89 της 28.3.2006, σ. 3).